[{"text_idx": "#000007", "text": "Ni aeth fy rhieni i\u2019r brifysgol erioed ac nid ydw i\u2019n credu i fy nhad orffen yr ysgol."}, {"text_idx": "#000008", "text": "Fe gyrhaeddon nhw Loegr fel mewnfudwyr o Hong Kong ar adeg pan oedd siopau bwyd parod Tsieineaidd yn ffynnu, felly roedden nhw\u2019n rhentu tecawe\u0302 bach ar Heol Gloucester ym Mryste ac yn byw yn y fflat un ystafell wely uwch ei ben."}, {"text_idx": "#000012", "text": "Talodd yr holl ymdrech hon ar ei ganfed! Fe ges i le ym Mhrifysgol Caerdydd, a oedd yn wych oherwydd mai rhan o ape\u0302l Caerdydd oedd y fwrsariaeth y gwnes i gymhwyso amdani. Sicrheais \u00a32000 i dalu rhai o fy nghostau byw am y tair blynedd nesaf. Gwnaeth hyn gymaint o wahaniaeth ac roedd yn golygu fy mod yn gallu talu fy rhent a chanolbwyntio\u2019n llwyr ar fy astudiaethau. Caniataodd hyn imi fachu ar bob cyfle."}, {"text_idx": "#000013", "text": "Diolch i\u2019r Ganolfan Cymorth i Fyfyrwyr, darganfyddais fod yr adran Cyfleoedd Byd-eang yn cynnig interniaethau wedi\u2019u hariannu a chyfleoedd i astudio dramor. Llwyddais i yn fy nghlyweliad ar gyfer Cerddorfa\u2019r Brifysgol a theithiais i ledled Ewrop yn ystod haf fy mlwyddyn gyntaf a\u2019m ail flwyddyn i berfformio \u2013 a hyn wedi\u2019i ariannu\u2019n llawn gan y Brifysgol. Llwyddais hefyd i sicrhau interniaeth gystadleuol yn Hong Kong yn ystod haf fy mlwyddyn gyntaf, a ariannwyd hefyd gan y Brifysgol. Dychwelais o Ewrop a hedfan yn syth i Hong Kong am fis!"}, {"text_idx": "#000014", "text": "Rhyfeddodd fy rhieni fy mod wedi gallu gwneud hyn i gyd trwy\u2019r Brifysgol ac nid oedd yn rhaid iddynt boeni am sut y byddwn yn fforddio\u2019r cyfleoedd hyn. Yn fy nhrydedd flwyddyn, cefnogodd Cyfleoedd Byd-eang fy mlwyddyn dramor i Helsinki, y Ffindir lle cefais astudio cerddoriaeth yn un o\u2019r prifysgolion mwyaf mawreddog yn y byd. Fe wnes i hyd yn oed ganu\u2019r piano i Arlywydd Gwlad yr Ia\u0302! Tra roeddwn i yno, cefais fy nanfon ar awyren i Tsieina ar gyfer ymddangosiad cyntaf Cerddorfa\u2019r Brifysgol yn Xiamen."}, {"text_idx": "#000015", "text": "Yr eisin ar y gacen oedd pan wnes i redeg yn llwyddiannus yn etholiadau Undeb y Myfyrwyr yn fy mlwyddyn olaf a sicrhau swydd i raddedigion fel Is-lywydd Addysg ac Arlywydd Undeb y Myfyrwyr y flwyddyn ganlynol."}, {"text_idx": "#000016", "text": "Er ei fod yn swnio fel ychydig flynyddoedd anhygoel o brysur, byddwn i\u2019n neilltuo amser o hyd i fynd adref i helpu fy rhieni. Roedd y fwrsariaeth a\u2019r gefnogaeth a gefais yn golygu fy mod yn rhydd i wneud y mwyaf o\u2019r cyfleoedd hyn heb orfod poeni."}, {"text_idx": "#000018", "text": "Nid yw llawer o fy ffrindiau neu fyfyrwyr presennol yn gallu cael hyd i waith haf na swyddi ar hyn o bryd ac mae eu hamser yn y Brifysgol wedi\u2019i darfu\u2019n sylweddol. Gwnaeth y gefnogaeth a gefais newid fy mywyd ac mae\u2019n dal i fynd, hyd yn oed yn yr amseroedd mwyaf heriol, ac mae\u2019n gwneud fy rhieni a minnau mor falch inni ddewis Prifysgol Caerdydd."}]